CELEX: 32007R1345
Language: ro
Date: 2007-11-15
Title: Regulamentul (CE) nr. 1345/2007 al Comisiei din 15 noiembrie 2007 privind clasificarea anumitor mărfuri în Nomenclatura Combinată

17.11.2007   
            
            
               RO
            
            
               Jurnalul Oficial al Uniunii Europene
            
            
               L 300/27
            
         
      REGULAMENTUL (CE) NR. 1345/2007 AL COMISIEI
   
   din 15 noiembrie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexă trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 noiembrie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament modificat ultima dată prin Regulamentul (CE) nr. 1214/2007 al Comisiei (JO L 286, 31.10.2007, p. 1).
   
      (2)  JO L 302, 19.10.1992, p. 1. Regulament modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motivare
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ulei de jojoba modificat chimic prin hidrogenare, dar care nu a fost supus unor prelucrări ulterioare (amestec de esteri saturați). Uleiul conține sub 50 % în greutate acizi grași liberi.
                              Produsul este prezentat sub formă de pudră sau granule.
                              Produsul este destinat pentru a fi utilizat ca ingredient în fabricarea produselor cosmetice.
                              Produsul este prezentat în ambalaje pentru vânzarea cu amănuntul cu greutate netă peste 1 kg.
                           
                        
               
                  1516 20 96
               
               
                  Clasificarea e determinată de dispozițiile Regulilor generale nr. 1 și 6 de interpretare a NC, de nota 5 (a) de la capitolul 34 și de textul poziției 1516, al subpoziției 1516 20 și al codului 1516 20 96 al NC.
                  Uleiul de jojoba este menționat specific în textul poziției 1515, alte grăsimi și uleiuri vegetale stabilizate, și, în consecință, trebuie considerat ulei vegetal (a se vedea Notele explicative la Sistemul armonizat aferente poziției 1515, punctul 6).
                  Totuși, pentru că uleiul de jojoba a fost modificat chimic, el nu poate fi clasificat la poziția 1515.
                  Chiar dacă are caracterul de ceară, produsul nu poate fi clasificat la poziția 3404 [a se vedea nota 5 de la capitolul 34, excluderea (a) și Notele explicative la Sistemul armonizat aferente poziției 3404, litera (b) de excluderi].
                  Produsul se clasifică la poziția 1516, care cuprinde uleiurile vegetale hidrogenate.
               
            
                  
                              2.
                           
                           
                              Ulei de jojoba modificat chimic prin hidrogenare și care a fost supus unei prelucrări ulterioare prin texturare.
                              Produsul, denumit în general ca „esteri de ulei de jojoba”, este prezentat sub formă de pudră, granule sau pastă cu caracter de ceară.
                              Produsul este destinat pentru a fi utilizat ca ingredient în fabricarea produselor cosmetice.
                              Produsul este indigest și nu este destinat a fi utilizat în produsele alimentare.
                           
                        
               
                  1518 00 99
               
               
                  Clasificarea e determinată de dispozițiile Regulilor generale nr. 1 și 6 de interpretare a NC, de nota 5 (a) de la capitolul 34 și de textul subpoziției 1518 00 și al codului 1518 00 99 al NC.
                  Uleiul de jojoba este menționat specific în textul poziției 1515, alte grăsimi și uleiuri vegetale stabilizate, și, în consecință, trebuie considerat ulei vegetal (a se vedea Notele explicative la Sistemul armonizat aferente poziției 1515, punctul 6).
                  Totuși, pentru că a fost modificat chimic, produsul nu poate fi clasificat la poziția 1515.
                  Deoarece a fost supus unei prelucrări ulterioare (texturare) produsul nu poate fi clasificat la poziția 1516.
                  Produsul este indigest și nu poate fi utilizat în produsele alimentare, deci nu poate fi clasificat la poziția 1517.
                  Chiar dacă are caracterul de ceară, produsul nu poate fi clasificat la poziția 3404 [a se vedea nota 5 (a) de la capitolul 34].
                  Produsul se clasifică la poziția 1518, care cuprinde preparate nealimentare obținute din diferite uleiuri clasificate în capitolul 15, nedenumite și necuprinse în altă parte.
               
            
                  
                              3.
                           
                           
                              Produs obținut prin interesterificarea/transesterificarea unui amestec de ulei de jojoba netratat și ulei de jojoba hidrogenat care a fost supus unei prelucrări ulterioare prin texturare.
                              Produsul se prezintă sub formă de pudră sau granule.
                              Produsul este destinat pentru a fi utilizat ca ingredient în fabricarea produselor cosmetice.
                              Produsul este indigest și nu este destinat a fi utilizat în produsele alimentare.
                           
                        
               
                  1518 00 99
               
               
                  Clasificarea e determinată de dispozițiile Regulilor generale nr. 1 și 6 de interpretare a NC, de nota 5 (a) de la capitolul 34 și de textul subpoziției 1518 00 și al codului 1518 00 99 al NC.
                  Uleiul de jojoba este menționat specific în textul poziției 1515, alte grăsimi și uleiuri vegetale stabilizate, și, în consecință, trebuie considerat ulei vegetal (a se vedea Notele explicative la Sistemul armonizat aferente poziției 1515, punctul 6).
                  Totuși, pentru că a fost modificat chimic, produsul nu poate fi clasificat la poziția 1515.
                  Deoarece a fost supus unei prelucrări ulterioare (texturare) produsul nu poate fi clasificat la poziția 1516.
                  Produsul este indigest și nu poate fi utilizat în produsele alimentare, deci nu poate fi clasificat la poziția 1517.
                  Chiar dacă are caracterul de ceară, produsul nu poate fi clasificat la poziția 3404 [a se vedea nota 5 (a) de la capitolul 34].
                  Produsul se clasifică la poziția 1518, care cuprinde amestecurile nealimentare din diferite uleiuri clasificate în capitolul 15, nedenumite și necuprinse în altă parte.